Ísak Jasonarson skrifarsunnudaginn 11. ágúst 2019 kl. 11:51 Myndband : DeChambeau segist ekki spila hægt Bryson DeChambeau hefur hlotið töluverða gagnrýni fyrir hægan leik sem náðist á myndband á Northern Trust mótinu sem fer fram um þessar mundir á PGA mótaröðinni . Eftir þriðja hring mótsins var DeChambeau fenginn í viðtal þar sem hann vildi endilega útskýra mál sitt og benti á aðra en sjálfan sig . „ Mikið af þessu er útaf kylfusveinunum , mikið af þessu ef útaf hinum kylfingunum , “ sagði DeChambeau . „ Þeir hugsa ekki um að labba hratt . Ég spila öðruvísi . Ég tek mínar 40 sekúndur sem eru leyfilegar , stundum meira en það , algjörlega . Það gerist í fimm prósent tilfella . En ég skal segja ykkur að það er mjög óheppilegt hvernig ég kem út því það eru mjög margir á mótaröðinni sem taka sér mikinn tíma . Það er ekki talað um þá og fyrir mér er þetta ósanngjörn árás . Fólk áttar sig ekki á þeim skaða sem það veldur einstaklingnum . “ Eins og Kylfingur greindi frá á sunnudaginn hlaut DeChambeau gagnrýni frá nokkrum af meðspilurum hans á PGA mótaröðinni eftir að myndbandið fór í dreifingu . „ Fólk baktalar aðra allan tímann . Ef þeir vilja tala um þetta er ég til í að útskýra mitt mál með glöðu geði . “